De Bevölkerung vo Inglståd is im Vergleich mit de übrigen bayerischen Groaßstädt de Jingste. So håts mit 18,1 % an hechstn Anteil an  unta 18-jahrigen und gleichzeitig mit 18,0 % nåch Minga (17,4 %) und Fürth (17,9 %) an drittniedrigsten Anteil an üba 65-jahrigen. Zudem lem z'Inglståd a bissal mehr Fraun ois Menna. Da Anteil vo de Weiwaleit liegt bei 50,6 %, der vo de Mãnnaleit entsprechend bei 49,4 %. Seit guat 20 Jåhr (mit Ausnahm vom Jåhr 2005) zoagt de nådialiche Bevölkerungsbewegung a positive Tendenz. Des hoaßt, dåß wenga Leit sterm ois dåß nei auf d'Wäit kemman. Des erklärt teilweis des starke Eiwohnawachstum vo Inglståd. Hinzua kimmt, daß Inglståd in de vergangenen siem Jåhr an Wånderungsüberschuss vo ungefähr 1000 Leit pro Jåhr verzeichnen håt kinna. Vo de Zuawånderer stäin de 18 bis 25-jahrigen mit guat 40 %, gfoigt vo den 25- bis 30-jahrigen mit zirka 20 % an greßten Anteil. Aa bei de Zuawãndara ve de letztn Jåhr ergibt si a Fraunübaschuss.